cyanic-selkie/wikianc huggingface dataset:
குலு
வரலாறு
இந்திய விடுதலைக்குப் பிறகுதான் குலுவுக்கு மோட்டார் வசதி கிடைத்தது. இருப்பினும், பல நூற்றாண்டுகள் தனிமைப்படுத்தப்பட்ட பகுதியாதலால், அதன் பாரம்பரிய அழகு கணிசமான அளவில் நிலைத்திருக்கிறது. குலு பள்ளத்தாக்கு மற்றும் லாஹவுல் வழியாகச் செல்லும் சாலையானது, வட இந்திய சமவெளிகளையும் லடாக்கில் உள்ள லே வரையிலான அனைத்து பகுதிகளையும் இணைக்கும் முக்கிய பாதையாக அமைக்கப்பட்டுள்ளது.
நிலவியல்
link=//upload.wikimedia.org/wikipedia/commons/thumb/3/34/Beas_Valley_-_Palchan_-_Kullu_2014-05-10_2275.JPG/260px-Beas_Valley_-_Palchan_-_Kullu_2014-05-10_2275.JPG|வலது|thumb|260x260px| குலு நகரம் [[பியாஸ் ஆறு|பியாஸ் ஆற்றின் கரையில் அமைந்துள்ளது.]] குலு நகரம் கடல் மட்டத்திலிருந்து சராசரியாக 1,278 மீ (4,193 அடி) உயரத்தில் உள்ளது. இது பியாஸ் ஆற்றின் கரையில் அமைந்துள்ளது. குலுவின் கிழக்கில் பிஜிலி மகாதேவ், மவுன்டி நாக், புயீட் ஆகிய கிராம-கோயில்களைக் கொண்ட ஒரு மலை முகடு உள்ளது. குலுவின் தெற்கில் பூந்தர் நகரம், அவுட் மற்றும் மண்டி (மண்டி மாவட்டம்) அமைந்துள்ளது. வரலாற்று ரீதியாக குலுவை சிம்லாவிலிருந்து சிராஜ் பள்ளத்தாக்கு வழியாக அல்லது மேற்கில் ஜோகிந்தர்நகர் மற்றும் காங்க்ரா செல்லும் பாதைகள் வழியாக அணுகலாம். வடக்கே மணாலி நகரம் உள்ளது. இதற்கு ரோட்டாங் கணவாய் வழியாக செல்லவேண்டும் (இப்போது அடல் சுரங்கப்பாதை வழியாக செல்லலாம்). மணாலியின் வடக்கே உள்ள லீவார்டு மற்றும் மிகவும் வறண்ட பீடபூமிகளுக்குச் செல்ல, காற்றோட்டமான மலைத்தொடர்களின் பக்கமாக ஏறிச் செல்லும்போது, காலநிலையில் ஒரு பெரிய மாற்றத்தைக் காணலாம். ஆனால் மணாலியின் வடக்கே உள்ள செங்குத்தான மலைகள் கண்டிப்பாக பார்க்க வேண்டியவை.
இந்தப் பள்ளத்தாக்கு பல்வேறான பல்லுயிர் தன்மை கொண்டது. இங்கே இமயமலை வரையாடு, மேற்கத்திய டிராகோபான், மோனல், இமயமலை பழுப்புக் கரடி, பனிச்சிறுத்தை போன்ற அரிய விலங்குள் உள்ளன. பெரிய இமாலய தேசியப் பூங்காவும் (GHNP) இங்கு (பஞ்சருக்கு அருகில்) அமைந்துள்ளது. இந்த பூங்கா 1984 இல் அமைக்கப்பட்டது. இது 1,171 km2 பரப்பளவில் பரவியுள்ளது  இது 1500 to 6000 m உயரத்தில் உள்ளது. இந்த இமயமலைப் பகுதியின் தாவரங்கள் மற்றும் விலங்கினங்களைப் பாதுகாப்பதற்காக, கோகான் சரணாலயம், கைஸ் சரணாலயம், தீர்த்தன் சரணாலயம், கனவார் சரணாலயம், ரூபி பாபா சரணாலயம், பெரிய இமயமலை தேசிய பூங்கா, வான் விஹார் மணாலி போன்ற பல இடங்கள் வனவிலங்கு சரணாலயங்களாக அறிவிக்கப்பட்டுள்ளன. link=//upload.wikimedia.org/wikipedia/commons/thumb/8/80/Kullu_Valley_in_autumn%2C_Himachal_Pradesh.jpg/160px-Kullu_Valley_in_autumn%2C_Himachal_Pradesh.jpg|thumb|213x213px| குலு பள்ளத்தாக்கில் இலையுதிர் காலம் கோடை காலத்தில் குலு பள்ளத்தாக்கில் வெப்பநிலை சுமார் 20 முதல் 30 டிகிரி செல்சியஸ் வரை இருக்கும். குளிர்காலத்தில் திசம்பர் மற்றும் சனவரி மாதங்களில் குறைந்த வெப்பநிலை −4 முதல் 20 டிகிரி செல்சியஸ் வரை (25 முதல் 68 டிகிரி பாரன்ஹீட் வரை) வரை இருக்கும். உயரமான பகுதிகளில் அதிக பனிப்பொழிவுவும், முக்கிய நகரத்தில் மிக லேசான பனிப்பொழிவுவும் இருக்கும். குளிர்காலத்தில் மாலையும் காலையும் குளிராக இருக்கும். கோடையில் ஆண்டு அதிகபட்ச வெப்பநிலை மே முதல் ஆகஸ்ட் வரை 24 to 34 C வரை இருக்கும். சூலை மற்றும் ஆகத்து மாதங்களில் பருவமழை காரணமாக மழை பெய்யும், சுமார் 150 mm என்ற அளவில் மாதாந்திர மழை இருக்கும். அக்டோபர் மற்றும் நவம்பர் மாதங்களில் காலநிலை இதமாக இருக்கும்
மக்கள்தொகையியல்
2011 ஆம் ஆண்டு இந்திய மக்கள் தொகைக் கணக்கெடுப்பின்படி, குலுவின் மக்கள் தொகை 437,903 ஆகும். இதில் ஆண்கள் 225,452 ஆகவும், பெண்கள் 212,451 ஆகவும் உள்ளனர். குலுவின் பாலின விகிதம் 1000 ஆண்களுக்கு 942 பெண்கள் என்ற வீத்ததில் உள்ளது. இது தேசிய பாலின விகிதத்தை விட அதிகம் ஆகும். குலுவின் சராசரி கல்வியறிவு விகிதம் 79.40% ஆக உள்ளது. இதில் ஆண்களின் கல்வியறிவு விகிதம் 87.39% ஆகவும், பெண்களின் கல்வியறிவு விகிதம் 70.91% ஆகவும் உள்ளது. மக்கள் குல்லூய் மொழி பேசுகின்றனர்.
நிர்வாகம்
குலு மாவட்டத்தின் நிர்வாகத் தலைமையகமாக குலு நகரம் உள்ளது. இங்கு துணை ஆணையர், காவல் கண்காணிப்பாளர் ஆகியோரின் அலுவலகங்களும், மாவட்ட நீதிமன்றம் போன்றவை உள்ளன. இது இந்திய நாடாளுமன்றத்தின் கீழ் அவையான மக்களவையின் மிகப்பெரிய மற்றும் மிகவும் மாறுபட்ட தொகுதியாகும். குலு நிர்வாகம் முன்னர் சுல்தான் பூரிலிருந்தது (முன்னாள் தலைநகர்). பின்னர் குலு நகரத்திற்கு மாற்றப்பட்டது.
வானூர்தி
குலுவுக்கு அருகிலுள்ள வானூர்தி நிலையம் (IATA குறியீடு KUU) குலு நகருக்கு தெற்கே சுமார் 10 கிமீ (6.2 மைல்) தொலைவில் பார்வதி மற்றும் பியாஸ் ஆறுகள் (அட்சரேகை 31.8763 N மற்றும் தீர்க்கரேகை 77.1541 E) சங்கமிக்கும் இடத்தில் NH21 இல் அமைந்துள்ள பூந்தர் நகரில் உள்ளது. இந்த விமான நிலையம் குலு-மனாலி வானூர்தி நிலையம் என்றும் அழைக்கப்படுகிறது. இது ஒரு கிலோமீட்டருக்கும் அதிகமான ஓடுபாதையைக் கொண்டுள்ளது. இந்த வானூர்தி நிலையத்துக்கு இந்தியன் ஏர்லைன்ஸ் மற்றும் சில தனியார் வானூர்தி நிறுவனங்கள் வழக்கமான வானூர்தி போக்குவரத்தை வழங்குகின்றன. இமாலயன் புல்ஸ் டெக்கான் சார்ட்டர்ஸ் உடன் இணைந்து குலு-சண்டிகர்-குலு செக்டாரில் 2 ஏப்ரல் 2014 முதல் எட்டு இருக்கைகள் கொண்ட வானூர்திகளில் தினமும் இரண்டு முதல் மூன்று முறை வரையில் வானூர்தி போக்குவரத்தைத் தொடங்கியது. இதற்கான கட்டணங்கள் பொதுவாக மிக அதிகமானவை.
அருகில் உள்ள பெரிய வானூர்தி நிலையம் சண்டிகர் வானூர்தி நிலையம் ஆகும்.
சாலை
குலுவை தில்லியிலிருந்து சண்டிகர் வரையிலான தேசிய நெடுஞ்சாலை NH 1 வழியாகவும், அங்கிருந்து பிலாசுபூர், சுந்தர்நகர் மற்றும் மண்டி நகரங்கள் வழியாகச் செல்லும் தேசிய நெடுஞ்சாலை எண் 21 மூலமாகவும் அடையலாம். தில்லியிலிருந்து சண்டிகருக்கு பேருந்து மூலம் செல்லும் சாலை தூரம் 260 km ஆகும். மேலும் சண்டிகரில் இருந்து குலு வரை 252 km ஆகும் ; தில்லியில் இருந்து குலுவிற்கு ஆகும் மொத்த தூரம் சுமார் 512 km ஆகும் கிட்டத்தட்ட 12 மணி நேரப் பயணம் செய்ய வேண்டி இருக்கும்.
தொடருந்து
குலுவில் இது வரை தொடருந்து பாதைகள் அமைக்கப்படவில்லை. ஆனால் தண்டவாறங்கள் அமைப்பதற்காக நிலத்தை அரசு அளவீடு செய்துள்ளது. இருப்பினும் சிறிது காலம் ஆகலாம்.
ஈர்ப்புகள்
link=//upload.wikimedia.org/wikipedia/commons/thumb/c/ca/Beas_Valley_-_Kothi_-_Kullu_2014-05-10_2295.JPG/190px-Beas_Valley_-_Kothi_-_Kullu_2014-05-10_2295.JPG|thumb|286x286px| குலுவில் உள்ள பியாஸ் ஆற்று பள்ளத்தாக்கிலிருந்து இமயமலையின் காட்சி. link=//upload.wikimedia.org/wikipedia/commons/thumb/e/ec/Parvati_Valley.jpg/220px-Parvati_Valley.jpg|thumb| பார்வதி பள்ளத்தாக்கு link=//upload.wikimedia.org/wikipedia/commons/thumb/4/43/Hidimba_Devi_Temple_with_Worshippers_-_Manali_2014-05-11_2680-2681.TIF/lossy-page1-220px-Hidimba_Devi_Temple_with_Worshippers_-_Manali_2014-05-11_2680-2681.TIF.jpg|thumb| ஹிடிம்பா தேவி கோயில் ஹடிம்பா கோயில் என்றும் அழைக்கப்படுகிறது [ குலு மாவட்டத்தில் உள்ள இடங்கள் பகுதியைப் பார்க்கவும். ]
குறிப்புகள்
பகுப்பு:Coordinates on Wikidata பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும் பகுப்பு:மலை வாழிடங்கள்
அரிசில் ஆறு
அரிசில் ஆறு (Arisil) என்பது தஞ்சாவூர் மாவட்டத்தில் உள்ள காவிரி ஆற்றின் கிளை ஆறு ஆகும். பல்வேறு தமிழ் சாம்ராஜ்யங்களுக்கு இடையே பல போர்கள் நடந்த இடமாக இது இருந்தது. நிருபதுங்க பல்லவனுக்கும் சீமாறன் என்ற பாண்டியனுக்கும் இடையே 9ஆம் நூற்றாண்டில் நடந்த போர் மிகவும் குறிப்பிடத்தக்க ஒன்றாகும். இதில் பிந்தையவர்கள் தோற்கடிக்கப்பட்டனர். மூன்றாம் நந்திவர்மனுக்கும் மகன் ராட்டிரகூட இளவரசிக்கும் பிறந்தவன் நிருபதுங்கா. பொன்னியின் செல்வன் என்ற புகழ்பெற்ற தமிழ் நூலின் 10வது அத்தியாயத்திலும் அரிசில் குறித்துக் குறிப்பிடப்பட்டுள்ளது.
இலக்கியத்தில்
வெள்ளம் குறைந்த காலத்தில் இதன் மணல் அறல் அறலாகப் படிந்து அழகாகக் காணப்படும். இந்த மணல்-படிவைச் சல்லியங்குமரனார் தன் பாடல் தலைவியின் கூந்தலுக்கு உவமையாக்கிக்கொண்டுள்ளார். இது ஓடும் பகுதியில் அம்பர் என்னும் ஊர் சங்ககாலத்தில் மிகவும் புகழ்பெற்ற ஊராகத் திகழ்ந்தது. இந்த ஊரின் அரசன் கிள்ளி.'இசைவெங்கிள்ளி' என்று போற்றப்படுகிறான். இவன் யானைமேல் சென்று போரிட்டான். போர் சோழனின் அம்பர் நகரில் நடைபெற்றது. அம்பர் நகரைத் தாக்கியவன் பாண்டில் (பாண்டியன்). போரில் கிள்ளி வெற்றி பெற்றான்.
மேற்கோள்கள்
பகுப்பு:சங்க காலப் புவியியல் பகுப்பு:தஞ்சாவூர் மாவட்ட ஆறுகள்
சிறாஜ்
சிறாஜ் என்பது 1984 ல் ஆரம்பிக்கப்பட்ட மலையாள நாளேடு. கோழிக்கோட்டை தலைமையிடமாகக் கொண்டு வெளியானது. பின்னர், திருவனந்தபுரம், கொச்சி, கோழிக்கோடு, கண்ணூர் ஆகிய பதிப்புகளும் வெளியாகின்றன.. வி.பி.எம். பைசி வல்யாப்பிள்ளி இதன் தலைமையாசிரியர்.
இணைப்புகள்
பகுப்பு:மலையாள நாளிதழ்கள்
சிறீனிவாசன்
சிறீனிவாசன் (Sreenivasan) (பிறப்பு: 1956 ஏப்ரல் 6) இவர் ஒரு இந்தியத் திரைப்பட நடிகரும், திரைக்கதை எழுத்தாளரும், இயக்குனரும், தயாரிப்பாளருமாவார். இவர் மலையாளத் திரைப்படத்துறையில் முக்கியமாக பணியாற்றுகிறார். இவர் 200க்கும் மேற்பட்ட படங்களில் நடித்துள்ளார். நகைச்சுவை சார்ந்த நடிப்பால் இவர் மிகவும் பிரபலமானவர். சந்தேசம், மழயேத்தும் முன்பே ஆகிய படங்களுக்கு சிறந்த திரைக்கதைக்கான இரண்டு கேரள மாநிலத் திரைப்பட விருதுகளை பெற்றுள்ளார்.
ஒரு எழுத்தாளராகவும், நடிகராகவும் இவர் பிரியதர்சன், சத்யன் அந்திகாடு, கமல் போன்ற இயக்குனர்களுடன் அடிக்கடி இணைந்து பணியாற்றியுள்ளார். ஒரு திரைப்படத் தயாரிப்பாளராக, இவர் வடக்கு நோக்கியந்த்ரம் (1989), சிந்தவிசிடய்யா சியாமளா (1998) போன்றத் திரைப்படங்களுக்கு திரைக்கதை எழுதி இயக்கியுள்ளார். வடக்கு நோக்கியந்த்ரம் (1989) என்றத் திரைப்படம் சிறந்த படத்திற்கான கேரள மாநில திரைப்பட விருதை வென்றது. சிந்தவிசிட்டயா சியாமளா (1998) 29 வது கேரள மாநில திரைப்பட விருதுகளில் சிறந்த சமூகத் திரைப்படத்திற்கான தேசிய திரைப்பட விருதையும், சிறந்த பிரபலமான திரைப்பட விருதையும் வென்றது. நடிகர் முகேசுடன் இணைந்து லூமியர் திரைப்பட நிறுவனத்தின் கீழ் கத பரயும் போல் (2007), தட்டத்தின் மரயத்து (2012) ஆகிய படங்களை இணைந்து தயாரித்திருந்தார்.
ஆரம்ப கால வாழ்க்கை
இவர் கேரளாவின் வடக்கு மலபார் பகுதியான கண்ணூர் பகுதியின் தலச்சேரி அருகே உள்ள பாட்டியம் என்ற கிராமத்தில் பிறந்தார். இவருக்கு ஒரு சகோதரியும் இரண்டு சகோதரர்களும் உள்ளனர். இவரது தாயார் ஒரு இல்லத்தரசியாகவும், இவரது தந்தை பள்ளி ஆசிரியராகவும் இருந்தார். தனது முறையான கல்வியை கூத்துப்பறம்பு நடுநிலைப் பள்ளியிலும், கடிரூர் அரசு உயர்நிலைப்பள்ளியிலும் முடித்தார். பின்னர், மட்டனூர் பழசி இராஜா என்.எஸ்.எஸ் கல்லூரியில் பொருளாதாரத்தில் இளங்கலை பட்டம் பெற்றார். 1977 ஆம் ஆண்டில், இவர் சென்னைத் திரைப்படக் கல்லூரியில் படித்தார்.
தனிப்பட்ட வாழ்க்கை
இவர் விமலா என்ற பள்ளி ஆசிரியரை திருமணம் செய்து கொண்டார். இவரது மூத்த மகன் வினீத் சீனிவாசன் ஒரு இயக்குனராகவும், பாடலாசிரியராகவும், பின்னணி பாடகராகவும், பிண்ணைக் குரல் கலைஞராகவும், நடிகராகவும் இருக்கிறார். இவரது இளைய மகன் தயான் சீனிவாசன், தனது சகோதரர் இயக்கிய திரில்லர் திரைப்படமான திரா என்ற மலையாளப் படத்தில் அறிமுகமானார். தயான் இயக்கிய லவ் ஆக்சன் டிராமா என்ற படம் நிவின் பாலியும், நயன்தாராவும் நடித்த ஒரு காதல் நகைச்சுவைத் திரைப்படமாகும்.
வெளி இணைப்புகள்
பகுப்பு:1951 பிறப்புகள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:மலையாளத் திரைப்பட நடிகர்கள் பகுப்பு:மலையாளத் திரைப்பட இயக்குநர்கள் பகுப்பு:வாழும் நபர்கள் பகுப்பு:கேரள மாநில திரைப்பட விருது வென்றவர்கள்
தாவிசைட்டு
தாவிசைட்டு (Davisite) என்பது (CaScAlSiO6 என்ற மூலக்கூற்று வாய்ப்பாடு கொண்ட ஒரு கனிமம் ஆகும். மிகவும் அரிய வகை பைராக்சின் தொகுதி வகைக் கனிமமான இக்கனிமத்தில் இசுக்காண்டியம் தனிமம் பெரும்பான்மையாக உள்ளது. இசுக்காண்டியம் ஒத்த மற்ற எசெனைட்டு, கிராசுமானைட்டு மற்றும் குசிரோயிட்டு போன்ற பைராக்சின் தொகுதி வகை கனிமங்களின் சார்பாக இக்கனிமம் நிற்கிறது. அத்தியாவசியமான இசுக்காண்டியத்தைக் கொண்டுள்ள பற்றாக்குறை கனிமமாக தாவிசைட்டு கனிமம் காணப்படுகிறது
மேற்கோள்கள்
பகுப்பு:கனிமங்கள் பகுப்பு:இசுக்காண்டியம் கனிமங்கள் பகுப்பு:கால்சியம் கனிமங்கள் பகுப்பு:அலுமினியம் கனிமங்கள் பகுப்பு:சிலிக்கேட்டுகள் பகுப்பு:ஒற்றைச்சரிவச்சுக் கனிமங்கள்
பெருமலா
பெருமலா என்பது கேரளத்தின், பத்தனம்திட்டா மாவட்டத்தில் பம்பா நதியில் அமைந்துள்ள ஒரு சிறிய கிராமம் மற்றும் தீவு ஆகும். இது திருவல்லாவிலிருந்து 10 கி.மீ. தொலைவில் உள்ளது.
புனுமாலா புனித கிரிகோரியோஸின் கல்லறை (புகுமலா திருமணி) இருப்பதால் புகழ்பெற்றது. மலங்கர ஆர்த்தடாக்ஸ் சிரியன் தேவாலயத்திற்கு சொந்தமான, பருமுலா சர்ச் உலக புகழ் பெற்ற கிறித்தவ புனித யாத்திரை கோயிலாகும். வருடாந்த விருந்து ஓர்ம பெருநாள் ஆண்டுதோறும் நவம்பர் முதல் மற்றும் இரண்டாம் தேதிகளில் பெருமாலா தேவாலயத்தில் நடைபெறுகிறது.
குறிப்புகள்
https://www.keralatourism.org/destination/parumala-church-thiruvalla/45
வெளி இணைப்புகள்
பகுப்பு:கேரளத்தில் உள்ள தீவுகள் பகுப்பு:பத்தனம்திட்டா மாவட்டத்தில் உள்ள ஊர்களும் நகரங்களும்
தெற்கு ரீப் தீவு
தெற்கு ரீப் தீவு அல்லது சவுத் ரீப் தீவு (South Reef Island) என்பது அந்தமான் தீவுகளுள் ஒன்றாகும். இந்தியாவின் ஒன்றியப் பகுதியான அந்தமான் தீவுகளின் மூன்று மாவட்டங்களில் ஒன்றான. வடக்கு மற்றும் மத்திய அந்தமான் மாவட்டத்தின் நிர்வாகக் கட்டுப்பாட்டுக்குள் உட்பட்டது. போர்ட் பிளேருக்கு வடக்கே .117 km தொலைவில் அமைந்துள்ளது.
புவியியல்
இத்தீவு இண்டர்வியூ தீவுக்கூட்டத்தைச் சேர்ந்தது. வடக்கு அந்தமான் தீவு மற்றும் நடு அந்தமான் தீவு இரண்டையும் பிரிக்கும் ஆஸ்டென் நீரிணைக்கு மேற்கில் இத்தீவு அமைந்துள்ளது. இத்தீவு தாழ்வாகவும் செவ்வக வடிவுடையதாகவும் உள்ளது.
நிர்வாகம்
Politically, South Reef Island, along neighboring இண்டர்வியூ தீவுக்கூட்டம் Islands, is part of மாயாபந்தர் Taluk.
மேற்கோள்கள்
பகுப்பு:வடக்கு மற்றும் மத்திய அந்தமான் மாவட்டம் பகுப்பு:அந்தமான் நிக்கோபார் தீவுகளின் தீவுகள் பகுப்பு:இண்டர்வியூ தீவு
உக்கோ டெய்மன்
உக்கோ டெய்மன் (Hucho taime, Siberian taimen அல்லது Siberian salmon) என்பது உலகின் நன்னீர் மீன்களில் பெரியது. இரண்டு மீட்டருக்கும் மேல் வளரக் கூடியது. பெரும்பான்மையான மீன்களின் நீளமானது, 70 முதல் 120 செ. மீ. ஆகும். இதன் எடையானது, 15-30 கி. கி. கொண்டதாகக் காணப்படுகிறது. மங்கோலியாவில் அதிகம் இருக்கிறது. ஏனெனில், அவர்கள் மதக்காரணங்களுக்காக மீன்கறியை அதிகம் உண்பதில்லை என்பதால் பெரிய மீன்கள் அங்கு அழியாமல் இருக்கிறது. டைய்மன் என்றே அதிகம் அழைக்கப்படுகிறது. 1943 ஆம் ஆண்டு இரசியாவில் 105 கிலோ கிராம் எடையும், 210 செ. மீ. நீளமும் உள்ள கண்டறியப்பட்ட இவ்வகை மீனே, இம்மீனினங்களில் பெரியது ஆகும். இந்த மீனினத்தின் வாழ்நாள் ஏறத்தாழ 55 வருடங்கள் ஆகும். இது மற்ற மீன் இனங்களை, உண்டு வாழும்(piscivores) இயல்புடையது.
மேற்கோள்கள்
பகுப்பு:மீன்கள்
தாணு பத்மநாபன்
பேராசிரியர் தாணு பத்மநாபன் (Thanu Padmanabhan, 10 மார்ச் 1957 – 17 செப்டம்பர் 2021) இந்தியக் கோட்பாட்டு இயற்பியலாளரும், அண்டவியலாளரும் ஆவார். இவர் அண்டம், குவைய ஈர்ப்பு ஆகிய துறைகளில் ஈர்ப்பு விசை, கட்டமைப்பு உருவாக்கம் ஆகியவற்றில் பெரும் பங்காற்றியுள்ளார். இவரது 300 இற்கும் அதிகமான ஆய்வுக் கட்டுரைகள் பன்னாட்டு ஆய்விதழ்களில் வெளிவந்துள்ளன. 10 நூல்களை எழுதியுள்ளார். அண்டவெளியில் கருப்பு ஆற்றலின் பகுப்பாய்வு, புவியீர்ப்பை ஓர் எழுச்சி நிகழ்வாக விளக்குவது போன்றவற்றிலும் பல பங்களிப்புகளை வழங்கியுள்ளார். இவர் புனேயில் உள்ள வானியல், வானியற்பியலுக்கான பல்கலைக்கழக மையத்தில் பேராசிரியராகப் பணியாற்றினார். 2007 இல் இவருக்குப் பத்மசிறீ விருது வழங்கப்பட்டது.
வாழ்க்கைக் குறிப்பு
பத்மநாபன் திருவனந்தபுரத்தில் 1957 மார்ச் 10 இல் தாணு ஐயருக்கும் இலட்சுமி அம்மாளுக்கும் பிறந்தார். கேரளப் பல்கலைக்கழகத்தின் கீழுள்ள திருவனந்தபுரம் பல்கலைக்கழகக் கல்லூரியில் இயற்பியலில் இளம் அறிவியல் (1977), முது அறிவியல் (1979) பட்டங்களைப்[ பெற்றார். தனது முதலாவது ஆய்வுக் கட்டுரையை பொதுச் சார்புக் கோட்பாட்டில் தனது 20-வது அகவையில் எழுதினார். 1979 இல் மும்பை, டாட்டா அடிப்படை ஆராய்ச்சி கழகத்தில் முனைவர் பட்டத்திற்காக இணைந்தார். அங்கு அவர் 1980 முதல் 1992 வரை பல பணிகளில் செயலாற்றினார், 1986–87 இல் கேம்பிரிட்ச் வானியல் ஆய்வுக் கழகத்தில் பணியாற்றினார். 1992 இல் |வானியல், வானியற்பியலுக்கான பல்கலைக்கழக மையத்தில் இணைந்து முக்கிய கல்வித் திட்டப் பீடத்தின் தலைவராக 18 ஆண்டுகள் (1997–2015) பணியாற்றினார்.
தாணு பத்மநாபன் 2021 செப்டம்பர் 17 இல் புனேயில் உள்ள அவரது இல்லத்தில் மாரடைப்பால் தனது 64 வது வயதில் காலமானார். இவருடைய மனைவி வசந்தி பத்மநாபன் (முனைவர், வானியற்பியல்), மகள் அம்சா பத்மநாபன் (முனைவர், வானியற்பியல்) ஆவர்.
எழுதிய நூல்கள்
இவர் எழுதிய இயற்பியல் நூல்கள்:
முக்கிய விருதுகள்
பதமநாபன் பல முக்கிய விருதுகளைப் பெற்றுள்ளார்:
வெளி இணைப்புகள்
பகுப்பு:1957 பிறப்புகள் பகுப்பு:2021 இறப்புகள் பகுப்பு:இந்திய இயற்பியலாளர்கள் பகுப்பு:மலையாள அறிவியலாளர்கள் பகுப்பு:பத்மசிறீ விருது பெற்ற அறிவியலாளர்கள் பகுப்பு:கோட்பாட்டு இயற்பியலாளர்கள் பகுப்பு:இந்திய வானியலாளர்கள் பகுப்பு:இந்திய அண்டவியலாளர்கள் பகுப்பு:அண்டவியலாளர்கள்
மில்லங்கோடா இராசா
மில்லங்கோடா ராஜா (Millangoda Raja) ( මිල්ලන්ගොඩ රාජා ) (மில்லங்கோடா டஸ்கர் என்றும் அழைக்கப்படுகிறது) (1938- 2011 சூலை 30) என்பது ஒரு இலங்கை யானையாகும். இது வாழ்ந்தபோது மிக நீளமான தந்தங்களைக் கொண்ட ஆசிய யானை என்று கருதப்பட்டது. இது, 1945இல் புத்தளம் மாவட்டத்தின் ஆனமடுவாவில் உள்ள நவகதேகம காடுகளில் பிடிக்கப்பட்டது. அதன் பின்னர் கேகாலையின் மோலகோடாவைச் சேர்ந்த எம். ஆர். மில்லங்கோடா அப்புஹாமிக்கு சொந்தமானது. இந்த யானை கண்டியில் நடைபெறும் எசல ஊர்வலத்தில் சுமார் 40 ஆண்டுகளாக பங்கேற்றது. மேலும் புத்தரின் புனிதப்பல் அடங்கிய புனித கலசத்தையும் எடுத்துச் சென்றது. இது இலங்கையில் ஒரு சில யானைகள் மட்டுமே கிடைக்கும் வாய்ப்பாகும். இந்த யானை 30 சூலை 2011 அன்று இறந்தது. அது இறக்கும் போது சுமார் 73 வயதாக இருந்தது. அதன் மறைவுக்குப் பின்னர், உடல் பாதுகாக்கப்பட்டு ஆனந்த மில்லங்கோடாவால் கேகல்லை, மோலகோடாவில் உள்ள யானை கிராமத்தில் பொதுக் காட்சிக்கு வைக்கப்பட்டது.
மேற்கோள்கள்
பகுப்பு:புகழ் பெற்ற யானைகள் பகுப்பு:இலங்கை வரலாறு
ஜான் பெர்விக்
ஜான் பெர்விக்  (John Berwick , பிறப்பு: சூலை 30 1867, இறப்பு: சூலை 31 1946), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 16 முதல்தர துடுப்பாட்டப் போட்டிகளில் கலந்து கொண்டுள்ளார். 1895-1901 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
மேரி கென்னத் கெல்லர்
அருட்சகோதரி மேரி கென்னத் கெல்லர் (1914?–1985) கணினி அறிவியலில் முனைவர் பட்டம் பெற்ற முதல் அமெரிக்க பெண்மணியாவார். 1965ஆம் ஆண்டு விஸ்கொன்சின் பல்கலைக்கழகத்தில் "Inductive Inference on Computer Generated Patterns." என்னும் தலைப்பின் கீழ் செய்த ஆய்வுக்காக முனைவர் பட்டம் பெற்றார்.
ஜான் பெர்விக்
வெளி இணைப்பு
ஜான் பெர்விக்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1897 பிறப்புகள் பகுப்பு:1951 இறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:1867 பிறப்புகள் பகுப்பு:1946 இறப்புகள்
மேரி கென்னத் கெல்லர்
அன்பின் சகோதரிகள் என்னும் கத்தோலிக்கத் துறவற சபையில் இணைந்து 1940ஆம் ஆண்டு தனது துறவற வாக்குறுதியினை அளித்தார். அதன் பின்னர் கணித அறிவியலில் இளங்கலையும் (B.S. in Mathematics), மேலும் கணிதம் மற்றும் இயற்பியலில் முதுகலையும் (M.S. in Mathematics and Physics) தேபால் பல்கலைக்கழகத்தில் பயின்று பட்டம் பெற்றார். டார்த்மவுன்ட் கல்லூரியில் பயிலும் போது, அக்காலத்தில் ஆண்கள் மட்டுமே செய்யக்கூடியதாகக் கருதப்பட்ட, கணினித் துறையில் பேசிக் நிரலாக்க மொழியினை உருவாக்க ஊதவினார்.
பிரதம மந்திரி உஜ்வாலா திட்டம்
பிரதம மந்திரி உஜ்வாலா திட்டம் ( PMUY, மொழிபெயர்ப்பு: பிரதம மந்திரி விளக்கு திட்டம்) இந்திய பிரதமர் நரேந்திர மோடியால் 1 மே 2016 அன்று வறுமைக் கோட்டுக்கு கீழ் உள்ள (பிபிஎல்) குடும்பங்களில் உள்ள பெண்களுக்கு 50 மில்லியன் எல்பிஜி இணைப்புகளை விநியோகிக்க தொடங்கப்பட்டது. inr 80000000000 பட்ஜெட் ஒதுக்கீடு இந்த திட்டத்திற்காக செய்யப்பட்டது.
மேரி கென்னத் கெல்லர்
1965ஆம் ஆண்டு முனைவர் பட்டம் பெற்ற பின், ஐயோவா கிளார்க் கல்லூரியில் கணினி அறிவியல் துறையினை நிறுவி அதன் இயக்குநராக இருபது ஆண்டுகளுக்குப் பதவி வகித்தார். இந்த கிளார்க் கல்லூரியில் இப்போது கெல்லர் கணினி மையம் மற்றும் தகவல் சேவை மையம், இவர் பெயரால் நிறுவப்பட்டு கல்லூரி மாணவர்கள், ஆசிரியர்கள் மற்றும் அலுவலர்களுக்குக் கணினி மற்றும் தொலைத்தொடர்பு துறையில் பயிர்ச்சி அளிக்கின்றது. இக்கல்லூரியில் இவரின் பெயர் கொண்டு, "Mary Kenneth Keller Computer Science Scholarship" கல்வி ஊக்கத்தொகை மாணாக்கருக்கு வழங்கப்படுகின்றது.
பிரதம மந்திரி உஜ்வாலா திட்டம்
கண்ணோட்டம்
தொடங்கப்பட்ட முதல் ஆண்டில், 15 மில்லியன் என்ற இலக்குக்கு எதிராக 22 மில்லியன் இணைப்புகள் விநியோகிக்கப்பட்டன. 23 அக்டோபர் 2017 நிலவரப்படி, 30 மில்லியன்(3கோடி) இணைப்புகள் விநியோகிக்கப்பட்டன, அவற்றில் 44% தாழ்த்தப்பட்ட சாதிகள் மற்றும் பழங்குடியினத்தைச் சேர்ந்த குடும்பங்களுக்கு வழங்கப்பட்டது. டிசம்பர் 2018க்குள் இந்த எண்ணிக்கை 58 மில்லியனைத்(5.8கோடி) தாண்டியது
மேரி கென்னத் கெல்லர்
கணினி அறிவியல் பற்றி இவர் நான்கு புத்தகங்கள் எழுதியுள்ளார்.
மேற்கோள்கள்
பகுப்பு:1914 பிறப்புகள் பகுப்பு:1985 இறப்புகள் பகுப்பு:அமெரிக்க எழுத்தாளர்கள் பகுப்பு:கத்தோலிக்க அருட்சகோதரிகள் பகுப்பு:அமெரிக்கக் கணினியியலாளர்கள் பகுப்பு:பெண் கணினியியலாளர்கள் பகுப்பு:அமெரிக்க கிறித்தவர்கள் பகுப்பு:1913 பிறப்புகள்
பிரதம மந்திரி உஜ்வாலா திட்டம்
கண்ணோட்டம்
2018 ஆம் ஆண்டு இந்திய யூனியன் பட்ஜெட்டில், அதன் நோக்கம் 80 மில்லியன் (8கோடி) ஏழை குடும்பங்களை உள்ளடக்கும் வகையில் விரிவுபடுத்தப்பட்டது. 21,000 விழிப்புணர்வு முகாம்கள் எண்ணெய் சந்தைப்படுத்தும் நிறுவனங்களால் (OMC) நடத்தப்பட்டன. இந்தத் திட்டம் 2014 ஆம் ஆண்டை விட 2019 ஆம் ஆண்டில் எல்பிஜி நுகர்வு 56% அதிகரிக்க வழிவகுத்தது
மிகவும் பிரபலமான இந்த திட்டம் உத்தரபிரதேசத்தில் 14.6 மில்லியன்(1.46கோடி) BPL குடும்பங்கள், மேற்கு வங்கத்தில் 8.8 மில்லியன்(0.88கோடி), பீகாரில் 8.5(0.85 கோடி) மில்லியன், மத்திய பிரதேசத்தில் 7.1 மில்லியன்(0.71கோடி) மற்றும் ராஜஸ்தானில் 6.3 மில்லியன் (0.63 கோடி) குடும்பங்கள் பயனடைந்துள்ளன. https://pib.gov.in/FactsheetDetails.aspx?Id=148555
2019 செப் 7ம் தேதி அன்று, இந்த திட்டத்தின் கீழ் பிரதம மந்திரி நரேந்திர மோதி 8வதுகோடி பயனாளிக்கு எரி உருளை வழங்கினார்.
2020 ஜனவரியில் பெங்களூருவில் நடைபெற்ற 107வது இந்திய அறிவியல் காங்கிரஸில், “இன்னும் சமையலுக்கு நிலக்கரி அல்லது மரத்தைப் பயன்படுத்தும் 8 கோடி [80 மில்லியன்] பெண்களை அடையாளம் கண்டுகொள்வதற்கும், புதிதாக எத்தனை பேர் இருக்கிறார்கள் என்பதைப் புரிந்துகொள்வதற்கும் தொழில்நுட்பம் இந்தியாவுக்கு உதவியிருக்கிறது என்று நரேந்திர மோடி அறிவித்தார். தொழில்நுட்பத்தின் உதவியுடன் விநியோக மையங்கள் உருவாக்கப்பட வேண்டும்.
தேசிய குடும்ப சுகாதார ஆய்வுகள் PMUY காரணமாக தூய்மையான சமையல் எரிபொருட்களுக்கான அணுகலில் குறிப்பிடத்தக்க முன்னேற்றத்தை நிரூபிக்கின்றன. தூய்மையான எரிபொருளுக்கான அணுகலில் ஆண்டு வளர்ச்சி 2015 ஆம் ஆண்டில் துரிதப்படுத்தப்பட்டது மற்றும் கிட்டத்தட்ட ஏழு மடங்கு அதிகரித்துள்ளது, 2015 க்கு முன் கிராமப்புறங்களில் 0.8% ஆக இருந்தது, பின்னர் 5.6% ஆக இருந்தது.
மே 2016-இல், 62 சதவீதமாக இருந்த இந்தியவின் எரிஉருளை பயன்படுத்துவோர் எண்ணிக்கையானது 1 ஏப்ரல் 2021 இல் 99.8% ஆக மேம்பட்டுள்ளது.
புள்ளிவிவரம்
உஜ்வாலா திட்டத்தின் கீழ் பயனாளிகளின் எண்ணிக்கையை பெருக்குவதற்கு, கட்டமைப்பினை சீரமைப்பதின் மூலம் கடை நிலையிலுள்ள பயனாளிகளையும் திட்டத்தின் கீழ் கொண்டுவருவது எளிது, அதனால் அரசாங்கம் கட்டமைப்புகளை சீரமைப்பதிலும் முனைந்தது. அதன் மூலம் நேரடி மற்றும் மறைமுக வேலைவாய்புகளும் பெருக்கப்பட்டன.
புள்ளிவிவரம் உஜ்வாலா திட்டம் I
2019 செப் 7 அன்று, உஜ்வாலா திட்டம் I-ன் கீழ் பயனாளிகளின் எண்ணிக்கை 8கோடியை தொட்டது. பயனாளிகளின் எண்ணிக்கை மாநிலங்கள் வாரியாக பின்வருமாறு.
வரலாறு
மூன்று தென் மாநிலங்கள் மற்றும் புதுச்சேரியில் (தமிழ்நாட்டில் வறுமைகோட்டிற்கு கீழுள்ள குடும்பத்திற்கு 29,38,907 எரிஉருளை இணைப்புகளும், புதுச்சேரியில் 85,437 எரிஉருளை இணைப்புகளும், ஆந்திரப் பிரதேசத்தில் தீபம் திட்டத்தின் கீழ் 35,04,653 எரிஉருளை இணைப்புகளும் மற்றும் தெலங்கானாவில் தீபம் திட்டத்தின் கீழ் 22,25,078 இணைப்புகளும்) மொத்தமாக 87,54,075 இலவச எரிஉருளை இணைப்புகள் வழங்கப்பட்டுள்ளன.
31 மார்ச் 2016 அன்று பெருநிறுவன சமூக பொறுப்புணர்வு நிதி மூலம் வறுமைகோட்டிற்கு கீழுள்ள குடும்பங்களுக்கு வழங்கப்பட்ட எரிஉருளை வாங்கும் நிதியுதவி நிறுத்தப்பட்டது.
சான்றுகள்
பகுப்பு:இந்திய அரசுத் திட்டங்கள் பகுப்பு:மோதி ஆட்சியின் திட்டங்கள் பகுப்பு:நரேந்திர மோதி
குல்னா
குல்னா (Khulna, வங்காள மொழி: খুলনা ) வங்காள தேசம் நாட்டில் அமைந்துள்ள நகரம் ஆகும். இது குல்னா மாவட்டத்தின் தலைநகர் ஆகும். இந்நகர் வங்காளதேசத்தின் தென்மேற்குப் பகுதியில் ருப்ஷா மற்றும் பாய்ரப் ஆற்றங்கரையில் அமைந்துள்ளது. இந்நகரின் ஆற்றங்கரைத் துறைமுகம் வங்காளதேசத்தின் பழமையான ஆற்றங்கரைத் துறைமுகங்களுள் ஒன்று ஆகும். இந்நகரம் குல்னா மாவட்டம் மற்றும் குல்னா கோட்டத்திற்கு நிர்வாகத் தலைமையிடம் ஆகும்.
இந்நகரம் வங்காளதேசத்தின் மூன்றாவது பெரிய நகரம் ஆகும். முதலிரண்டு நகரங்கள் முறையே தாக்கா மற்றும் சிட்டகொங் ஆகும். நாட்டின் முக்கியமான தொழிற்சாலைகள் இந்நகரில் அமைந்துள்ளன. இந்நகரின் மக்கட்தொகை 2007 ஆம் ஆண்டின் கணக்குப்படி 10,00,000 ஆகும். தற்போது 14,35,422 பேர் இருக்கக்கூடும் என கணிக்கப்பட்டுள்ளது.
இந்நகர் வங்காளதேசத்தின் தலைநகரான தாக்கா நகரிலிருந்து 333 கிலோமீட்டர்கள் தொலைவில் அமைந்துள்ளது. இப்பகுதியில் அமைந்திருந்த குல்னேஸ்வரி கோயிலின் பெயராலே இந்நகருக்கு இப்பெயர் வந்தது. இந்நகரின் கல்வியறிவு 59.1% ஆகும்.
மேற்கோள்கள்
பகுப்பு:வங்காளதேச நகரங்கள்
இலண்டன் பொருளியல் பள்ளி
வெளியிணைப்புகள்
பகுப்பு:ஐக்கிய இராச்சியத்திலுள்ள பல்கலைக்கழகங்கள் பகுப்பு:இலண்டன்
ஹோமி பாபா நிகர் நிலைப் பல்கலைக்கழகம்
ஹோமி பாபா நிகர்நிலைப் பல்கலைக்கழகம் (Homi Bhabha National Institute) இந்திய அரசு அங்கீகாரம் வழங்கிய ஒரு சிறப்பு மிகுந்த நிகர்நிலைப் பல்கலைக்கழகம் ஆகும். இந்தியாவின் மனித வள மேம்பாடு அமைச்சகம் ஹோமி பாபா தேசிய நிறுவனத்தை, அந்த நிறுவனத்துடன் மேலும் பத்து கல்வி நிறுவனங்களையும் இணைத்து, அப்படி அமைந்த ஒரு அமைப்பை நிகர்நிலைப் பல்கலைக்கழகமாக அறிவித்தது. இவற்றில் இந்தியாவில் செயல்படும் மிகவும் புகழ்பெற்றதும், தன்னிகரற்றதுமான நான்கு முதன்மை ஆராய்ச்சி மையங்களும், ஆறு முதன்மை தன்னாட்சி நிறுவனங்களும் அடங்கும்.
இந்தப் பல்கலைக்கழகம் புகழ் பெற்ற இந்திய அறிவியல் வல்லுனரும், அணு ஆராய்ச்சியில் பெயர் பெற்று விளங்கி இந்தியாவின் அணு சக்தி ஆராய்ச்சிகளுக்கு வித்திட்டவருமான ஹோமி பாபாவின் பெயரில், அவருக்கு அஞ்சலி செலுத்தும் வண்ணம் பெயரிடப் பெற்றுள்ளது. இந்த நிகர்நிலைப் பல்கலைக்கழகத்தை அமைப்பதற்கான அங்கீகாரத்தை இந்திய அரசு வழங்கியதை இந்திய நாட்டின் பிரதமர் மன்மோகன் சிங் 2005 ஆம் ஆண்டு ஜூன் 4 அன்று அறிவித்தார். இந்தியப் பாராளுமன்றம் இந்த பல்கலைக்கழகத்தை மிகச்சிறப்பான அமைப்பாக அறிவித்தது. பொதுவாக மத்திய அரசின் கல்வி நிருவனங்களில் சேர்ந்து படிக்க அனுமதித்துள்ள இட ஒதுக்கீடு, அண்மையில் 49.5% ஆக மாற்றப்பட்டுள்ளது. ஆனால் ஹோமி பாபா நிகர் நிலைப் பல்கலைக்கழகத்தை ஒரு தனிச்சிறப்பு வாய்ந்த அமைப்பாக இந்திய அரசு கருதுவதால், இந்த இட ஒதுக்கீட்டினை மறுக்கும் மசோதா ஒன்றை அரசு 2006 ஆம் ஆண்டில் நிறைவேற்றியுள்ளது. இந்த பல்கலைக்கழகத்தின் தற்போதைய இயக்குனராக டாக்டர் ரவி க்ரோவர் பொறுப்பேற்றுள்ளார். இப்பல்கலைக்கழகம் மகாராட்டிரத்தில் மும்பையில் அமைந்துள்ளது. இப்பல்கலைக்கழகத்துடன் இணைந்த நான்கு முதன்மை ஆராய்ச்சி மையங்கள் பின்வருமாறு:
இப்பல்கலைக்கழகத்துடன் இணைந்த ஆறு முதன்மை நிறுவனங்கள் பின்வருமாறு:
நரசிம்மன் ராம்
நரசிம்மன் ராம், '''என். ராம்''' என்றும் அறியப்படுபவர், (பிறப்பு மே 4, 1945) ஓர் இந்திய இதழியலாளர். த இந்து ஆங்கில நாளிதழின் முதன்மை ஆசிரியராக சூன் 27,2003 முதல் இருந்து வருகிறார். இந்து குழுமத்தின் பிற வெளியீடுகளான பிரண்ட்லைன், த இந்து பிசினஸ்லைன், ஸ்போர்ட்ஸ்டார் இதழ்களையும் நிர்வகித்து வருகிறார். இந்திய அரசு அவருக்கு பத்ம பூசண் விருது வழங்கியுள்ளது. அவரது இடதுசாரி நோக்குகளுக்காகவும் தமிழீழத்திற்கு எதிரான நிலை குறித்தும் பெரிதும் விமரிசிக்கப்படுபவர்.இலங்கை அரசு அவருக்கு லங்காரத்னா என்ற உயரிய குடிமை விருது வழங்கியுள்ளது.
கல்வி
ராம் சென்னை, லயோலாக் கல்லூரியில் 1964ஆம் ஆண்டு இளங்கலைப் பட்டம் பெற்றார். 1966ஆம் ஆண்டு முதுகலைப்பட்டத்தை மாநிலக் கல்லூரியில் பெற்றார். பின்னர் கொலம்பியாப் பல்கலைக்கழகத்தின் இதழியல் பட்டமேற்படிப்புப் பள்ளியில் ஒப்பீடு இதழியலில் எம். எஸ் பட்டம் பெற்றார். மாணவப் பருவத்திலேயே அரசியலில் ஆர்வம் கொண்டிருந்தார்.1970ஆம் ஆண்டு திருவனந்தபுரத்தில் இந்திய பொதுவுடமைக் கட்சியுடன் தொடர்புடைய மாணவர் அமைப்பான இந்திய மாணவர் கூட்டிணைப்பு(SFI) உருவானபோது அதன் துணைத்தலைவராக இருந்தார்.
தனி வாழ்க்கை
இவரது முதல் மனைவி சூசன் ஆங்கிலப் பெண்மணி. இவர்களது மகள் வித்யா ராம் புலிட்சர் பரிசு பெற்றவர். முதல் மனைவியுடனான விவாகரத்திற்குப் பின்னர் ராம், மரியம் சாண்டி என்பவரை மணந்தார்.
இதழியல் பணிவாழ்வு
1977ஆம் ஆண்டு தமது குடும்ப நிறுவனமான இந்து குழுமத்தில் த இந்து நாளேட்டின் இணை தொகுப்பாசிரியராக தமது பணிவாழ்வைத் தொடங்கினார். 1980ஆம் ஆண்டு வாசிங்டன் செய்தியாளராகப் பணியாற்றினார். 1984ஆம் ஆண்டு பிரண்ட்லைன் வார இதழ் துவங்கப்பட்டப்போதிலிருந்து அதனுடன் இணைந்துள்ளார். . ராஜீவ் காந்தி ஆட்சிக் காலத்தில் போபர்ஸ் அவதூற்றை வெளிக்கொணர்ந்ததற்காக பெரிதும் பாராட்டப்பட்டார்.
வெளியிணைப்புகள்
பகுப்பு:1945 பிறப்புகள் பகுப்பு:வாழும் நபர்கள் பகுப்பு:இந்திய ஊடகவியலாளர்கள் பகுப்பு:சென்னை எழுத்தாளர்கள் பகுப்பு:இந்திய இறைமறுப்பாளர்கள்
பெரியார் ஈ. வெ. இராமசாமியும் இந்திய தேசிய காங்கிரசும்
'''பெரியார் ஈ. வெ. இராமசாமியும் இந்திய தேசிய காங்கிரசும், பெரியார் ஈ. வெ. இராமசாமி''' (17 செப்டம்பர் 1879 – 24 டிசம்பர் 1973), தமிழ்நாட்டில், சுயமரியாதை இயக்கம் மற்றும் திராவிடர் கழகம் ஆகிய இயக்கங்களால் நன்கு அறியப்பட்டவர். காந்திய சிந்தனையில் ஈர்க்கப்பட்ட ஈ. வெ. இரா தான் செய்து கொண்டிருந்த வணிகத்தை துறந்து, 1919ல் இந்திய தேசிய காங்கிரசு கட்சியில் இணைந்தார். ஈரோடு நகராட்சி மன்றத் தலைவராக இருக்கையில், இந்தியர்கள் ஐரோப்பபிய நிறுவனங்கள் உற்பத்தி செய்த துணிகளை பயன்படுத்துவதை கடுமையாக எதிர்த்து, ஊர் தோறும் இந்தியாவில் உற்பத்தியாகும் கதர் துணிகளை விற்பனை செய்தார். மக்கள் மதுப்பழக்கத்திலிருந்து மீள, கள்ளுக்கடை மறியல்களில் ஈடுபட்டார். தீண்டாமைக்கு எதிராக குரல் கொடுத்தார். சமய மூடநம்பிக்கைகள், சாதி வேறுபாடுகள் மற்றும் பெண்ணடிமைத்தனத்துக்கும் எதிராகப் போராடியவர்.
பிரித்தானிய இந்தியா ஆட்சியில் 1921ல் ஈரோட்டில் கள்ளுக்கடைகளை மூட வலியுறுத்தி மறியல் செய்தபோது கைது செய்யப்பட்டு மீண்டும் சிறையில் அடைக்கப்பட்டார். அவரது மனைவி நாகம்மையார் மற்றும் சகோதரி பாலம்மாவும் கள்ளுக்கடை மறியல் போராட்டத்தில் ஈடுபட்டபோது, போராட்டத்தின் வேகம் கூடியதால் பிரித்தானிய நிர்வாகம் சமரசத்திற்கு வர வேண்டிய சூழ்நிலை ஏற்பட்டது. 1920ல் மகாத்மா காந்தி அறிவித்த ஒத்துழையாமை இயக்கம் மற்றும் கள்ளுக்கடை மறியல் போராட்டத்தில் ஈடுபட்ட போது, ஈ. வெ. இராமசாமி மீண்டும் சிறையில் அடைக்கப்பட்டார்.
1922ல் அரசுப் பணிகளிலும், கல்வி நிலையங்களிலும் இட ஒதுக்கீட்டை வலியுறுத்தி, திருப்பூரில் நடைபெற்ற      சென்னை மாகாண காங்கிரஸ் கூட்டத்தில் ஈ. வெ. இராமசாமி, கட்சியின் மாநிலச் செயலராகத் தேர்ந்தெடுக்கப்பட்டார்.
காங்கிரஸ் கட்சியில் வெளிப்படையாக நிலவி வந்த சாதி பாகுபாடு மற்றும் அலட்சியப்போக்கின் காரணமாக, இவரது சமூக மேம்பாட்டுக்கான சீர்திருத்த திட்டங்கள் தோல்வியில் முடிந்தது. எனவே 1925ல் ஈ. வெ. இராமசாமி காங்கிரஸ் கட்சியை விட்டு வெளியேறினார். ஒத்துழையாமை இயக்கத்தின் போது, காங்கிரஸ் கட்சியினர் தங்கள் குழந்தைகளை ஆங்கிலேயர் மேற்பார்வையில் நடைபெறும் பள்ளி மற்றும் கல்லூரிகளில் சேர்ப்பதை தவிர்க்க வேண்டு என ஈ. வெ. இராமாசாமி என வலியுறுத்தினார். இதனால் இந்தியர்கள் மற்றும் இந்தியர்களின் அறக்கட்டளைகள் புதிதாக பள்ளி மற்றும் கல்லூரிகளை நிறுவினர்.
குருகுல நிகழ்வு
திருநெல்வேலி மாவட்டம் சேரன்மாதேவியில், சென்னை மாகாண காங்கிரஸ் கட்சியின் நிதி உதவியில், காங்கிரஸ் கட்சித் தலைவர்களில் ஒருவரான  வ. வே. சுப்பிரமணியம் அய்யர் நிர்வகித்து  வந்த குருகுலப் பள்ளியில், இரண்டு அந்தண மாணவர்களுக்குத் தனியாகவும், அந்தணரல்லாத பிற மாணவர்களுக்கு   தனியாகவும் உணவு பறிமாறப்படுவதை அறிந்த ஈ. வே. இராமசாமி, மாணவர்களிடையே பாகுப்பாட்டைத் தூண்டும் இத்தகைய போக்குகளை மாற்றிக் கொள்ளக் கோரினார். ஆனால் வ.வே. சுப்பிரமணிய அய்யர் தமது போக்கை மாற்றிக் கொள்ள மறுத்ததுடன், சென்னை மாகாண காங்கிரசு கட்சியும், அக்குருகுலப் பள்ளிக்கு ஆண்டுதோறும் வழங்கும் ரூபாய் பத்தாயிரம் நிதியுதவியை நிறுத்த மறுத்தது.
இதையடுத்து அவர் காங்கிரஸ் கட்சியிலிருந்து வெளியேறி, 1925ல் சுயமரியாதை இயக்கத்தை தொடங்கினார். வைதீக மதத்தையும், கடவுள் நம்பிக்கையையும், சாதி வேறுபாடுகளையும், சமய மூடப் பழக்கவழக்கங்களையும் பெரியார் எதிர்த்தார். பிராமணர் அல்லாதவர்கள் தங்களையே தாழ்வாக நினைக்கக் கூடாது என்பதை சுயமரியாதை இயக்கம் வலியுறுத்தியது.
பின்னாட்களில் காங்கிரஸ் கட்சியினர் மகாத்மா காந்திக்கு, காங்கிரஸ் கட்சியின் நிதியுதவில் வ. வே. சு. அய்யர் நிர்வகிக்கும் இக்குருகுலப் பள்ளியில் நடக்கும்  சாதிப் பாகுபாட்டைக் குறித்து கடிதம் எழுதினார். காந்தியடிகளும் இவ்விடயத்தில் வ. வே. சு. அய்யரை கண்டித்தும், அவரது போக்கு மாற்றிக் கொள்ளாததால், பின்னாட்களில் அக்குருகுலப் பள்ளி இழுத்து மூடப்பட்டது.
காங்கிரசை விட்டு வெளியேறுதல்
சனாதன தர்மம் வலியுறுத்தும் நால்வகை சாதிமுறையை காந்தியடிகள் தூக்கிப் பிடித்து ஆதரித்தது மற்றும் அந்தணர்களுக்கு ஆதராகவாக பேசிய  காரணத்தால், ஈ. வெ. இராமசாமிக்கு, காந்தி மீது கோபம் ஏற்பட்டது. மேலும் இந்தியாவில் சாதி இந்துக்களால் தீவிரமாக கடைப்பிடிக்கும் தீண்டாமைக்கு ஏதிராக காங்கிரஸ் கட்சியினர் குரல் எழுப்பவில்லை என்றும், பிற்படுத்தப்பட்ட மற்றும் தாழ்த்தப்பட்ட வகுப்பினர்களுக்கு முறையான கல்வி மற்றும் வேலை வாய்ப்புகளை பிரித்தானிய இந்திய அரசிடமிருந்து கோரிப் பெறத் தவறிவிட்டது  என்று பெரியார் ஈ. வெ. இராமசாமி கருதினார்.
1925 ஆம் ஆண்டு காஞ்சிபுரத்தில் நடந்த மாநாட்டில் வகுப்புவாத பிரதிநிதித்துவம் தொடர்பான தீர்மானத்தை நிறைவேற்றுவதற்காக  தமிழ்நாடு காங்கிரஸ்  பெறும் கடைசி மற்றும் ஆறாவது முயற்சியை பெரியார் செய்தார் 1925ல் காஞ்சிபுரத்தில் நடைபெற்ற சென்னை மாகாண காங்கிரஸ் மாநாட்டில், ஆறாவது முறையாக இடஒதுக்கீடு திட்டத் தீர்மானத்தை கொண்டுவந்தார். அப்போது சென்னை மாகாண காங்கிரஸ் கட்சித் தலைவராக இருந்த திரு. வி. கலியாணசுந்தரனார், பெரியார் கொண்டு வந்த இடஒதுக்கீடு தீர்மானத்தை ஏற்க மறுத்தார். எனவே காங்கிரஸ் கட்சி மீது அதிருப்தி அடைந்த பெரியார் இந்திய தேசிய காங்கிரசு கட்சியிலிருது விலகினார்.
இந்திய தேசிய காங்கிரஸ் கட்சியின் தலைவர்களில் பெரும்பாலோனர் பிராமணர் மற்றும் ஆதிக்கச் சாதியினர் என்று கருதினர். காங்கிரஸ் மாநாட்டு மேடைகளில் மேல் சாதியினர் மட்டும் அமர அனுமதிக்கப்பட்டனர். கூட்டத்தில் கலந்து கொண்ட தாழ்த்தப்பட்ட மற்றும் பிற்படுத்தபட்டத் தொண்டர்கள் தனித்தனியாக அமர வைக்கப்பட்டனர். காங்கிரஸ் தலைவர்களின் இந்த அணுகுமுறையால் பெரியார் மிகவும் வெறுப்படைந்தார்.
மேற்கோள்கள்
பகுப்பு:இந்திய தேசிய காங்கிரஸ் பகுப்பு:தமிழக அரசியல் பகுப்பு:பெரியாரியல் பகுப்பு:பெரியார் ஈ. வெ. இராமசாமி
பவுதவுமதா கேபே
பவுதமதா கேபே (Fatoumata Kébé) (பிறப்பு: 1986) ஒரு பிரெஞ்சு வானியற்பியலாளரும் கல்வியாளரும் ஆவார். இவர் விண்வெளிச் சிதிலங்களில் புலமை வாய்ந்தவர் ஆவார். இவர் 2018 இல் உலகில் மிகவும்செல்வாக்குள்ள பிரெஞ்சு நபராக வேனிட்டி பேர் இதழால் பெயரிடப்பட்டுள்ளார்.
இளமையும் கல்வியும்
கேபே சீய்ந்செயிண்ட்-தெனிசில் உள்ள மாண்டிரியூலில் பிறந்து நாயிசி-லெ-செக் நகரில் வளர்ந்துள்ளார். இவர் சிறுமியாக இருந்தபோதில் இருந்தே விண்வெளிபால் ஈர்க்கப்பட்டுள்ளார். எட்டு அகவைலேயே இவர் தன் தந்தையின் வானியல் களஞ்சியத்தைக் கண்டுள்ளார். இவருக்குக் காரிக்கோள் மிகவும் பிடித்த கோளாகும்.
இவர் 2016 இல் தன் முனைவர் ப்ட்ட்த்தை, Etude de l’influence des incréments de vitesse impulsionnels sur les trajectoires de débris spatiaux, எனும் தலைப்பில் பெற்றார். இவர் நாசா உள்ளகப் பணியாளர் ஆவார். இவர் அப்போது பன்னாட்டு அறிவியல் ஆராய்ச்சி நிறுவனத்திலும் பன்னாட்டு விண்வெளிப் பல்கலைக்கழகத்திலும் பணியாற்றினார்.
வாழ்க்கைப்பணி
இவர் 2015 இல் விண்வெளிசார் மங்கையர், மகளிர் கண்காட்சியில் கலந்து கொண்டார். இந்தக் கண்காட்சி பாரீசில் Musée des Arts et Métiers அரங்கில் நடந்தது. இவர் இருமுறை Le ciel est un menteur,  L'Astronomie, ma passion எனும் தலைப்புகளில் உரையாற்றியுள்ளார். இவர் பெண் வான், விண்வெளி வட்டமேசை மாநாட்டுக்கு ஐரோப்பிய விண்வெளி முகமையால் அழைக்கப்பட்டார். இவர் 2017 ஆம் ஆண்டின் இப்போதே மாற்றுக எனும் பன்னாட்டு மாநாட்டில் முதன்மைச் சிறப்புரையை ஆற்றினார். இவர் 2017 அக்தோபரில் ஐக்கிய அமெரிக்க அரசு துறை பன்னாட்டு வருகைதரு தலைமைத் திட்டத்துக்குத் தேர்வானர்.
> இவர் 2017 அக்தோபரில் ஐக்கிய அமெரிக்க அரசு துறை பன்னாட்டு வருகைதரு தலைமைத் திட்டத்துக்குத் தேர்வானர். இவர் 2018 மார்ச்சில் நடந்த கிளேமர் காணொலி பரப்புரை நிகழ்ச்சியில் பங்கேற்றார். இவர் e பெண் அறிவியலாளர்கலும் ஆளுமைகளும். அடங்கிய கிரேசியா திரை நிகழ்ச்சியில் கலந்துகொண்டார். இவர் 2018 இல் உலகில் மிகவும்செல்வாக்குள்ள பிரெஞ்சு நபராக வேனிட்டி பேர் இதழால் பெயரிடப்பட்டுள்ளார்.
எப்பிமெரிடெசு
ஆராய்ச்சியில் ஈடுபடுவதோடு மட்டுமின்றி, கேபே வானியல், இயற்பியல் அறிவை அணுகிப் பெறும் வழிவகைகளை மேம்படுத்தும் பரப்புரைகளையும் மேற்கொள்கிறார். இவர் 2017 இல் பிரான்சு இண்டெர் நிகழ்ச்சியில் தோன்றினார். கேபே வாய்ப்பில்லாத பின்னணியில் இருந்து படிக்கும் உயர்நிலைப் பள்ளி மாணவர்களூக்கு வானியலைக் கற்பிக்கும் வகுப்புகளுக்கேற்ற எப்பிமெரிடெசு எனும் திட்டத்தை வகுத்துள்ளார். இவர் 12 முதல் 15 அகவை மாணவருக்குக் கல்வி கற்பிக்கிறார். இவர் சீய்ன்-செயிண்ட்-தெனிசு, போபிகினி, வில்லிதனேயூசு ஆகிய கல்லூரிகளுடன் இணைந்து பணிபுரிகிறார். இவர் 2018 இல் பமாக்கோவில் எப்பிமெரிடெசு நிகழ்ச்சியைத் தொடங்கினார். இந்தத் திட்டத்துக்கு இவர் பிரெஞ்சு அறக்கட்டளையில் இருந்து நிதிநல்கை பெறுகிறார்.
மேற்கோள்கள்
பகுப்பு:வானியற்பியலாளர்கள் பகுப்பு:பெண் வானியற்பியலாளர்கள் பகுப்பு:பிரெஞ்சு வானியற்பியலாளர்கள் பகுப்பு: பிரெஞ்சு வானியலாளர்கள் பகுப்பு: பிரெஞ்சு இயற்பியலாளர்கள் பகுப்பு:1986 பிறப்புகள் பகுப்பு: பிரெஞ்சுப் பெண் அறிவியலாளர்கள் பகுப்பு:பெண் வானியலாளர்கள் பகுப்பு:வானியலாளர்கள் பகுப்பு:பெண் இயற்பியலாளர்கள் பகுப்பு:வாழும் நபர்கள் பகுப்பு:இயற்பியலாளர்கள்
அரியநாயகியம்மன் கோயில், கீழாநிலைக்கோட்டை
அரியநாயகியம்மன் கோயில் தமிழ்நாட்டில் புதுக்கோட்டை மாவட்டம், திருமயம் வட்டத்தில் கீழாநிலைக்கோட்டையில் அமைந்துள்ள அம்மன் கோயிலாகும்.
தேசிய வளிமண்டல ஆராய்ச்சி ஆய்வகம்
தேசிய வளிமண்டல ஆராய்ச்சி ஆய்வகம் (National Atmospheric Research Laboratory NARL) என்பது இந்திய விண்வெளித் துறையிலிருந்து நிதி ஆதாரம் பெற்று தனித்தியங்கக் கூடிய ஆராய்ச்சி நிறுவனமாகும்.]. தேசிய வளிமண்டல ஆராய்ச்சி ஆய்வகம்' வளிமண்டல அறிவியல் துறையிலுள்ள அடிப்படை மற்றும் இயற்பியல் பயன்முறை ஆய்வில் ஈடுபட்டுள்ளது. இந்த ஆராய்ச்சி நிறுவனம் 1992ல் ”தேசிய இடைவெளிமண்டல-வெம்மடுக்குமண்டல-அடிவளிமண்டல (National Mesosphere-Stratosphere-Troposphere (MST) RadarFacility (NMRF)) தொலைக் கண்டுணர்வசதி” எனத் தொடங்கப்பட்டது. இத்தனை ஆண்டு காலங்களில் மேலும் பிற வசதிகளான லிடார் மின் காந்த கதிர்வீசல் அல்லது வெளிச்ச அலகு, காற்று விவர வரைவு (wind profiler), ஒளிச்சுழல் மழைமானி (Optical rain gauge), மழைத்துளி அளவறிவி (disdrometer), தானியங்கு வானிலை நிலையம், மேலும் இதுபோன்ற பல வசதிகளும் இணைக்கப்பட்டன. பின்னர் ”தேசிய இடைவெளிமண்டல-வெம்மடுக்குமண்டல-அடிவளிமண்டலத் தொலைக் கண்டுணர்வசதி” ஒரு ஆராய்ச்சி நிறுவனமாக விரிவுபடுத்தப்பட்டு 2005 ஆம் ஆண்டு செப்டம்பர் 22 ஆம் நாள் ”தேசிய வளிமண்டல ஆராய்ச்சி ஆய்வகமாக” மறுபெயரிடப்பட்டது..
அரியநாயகியம்மன் கோயில், கீழாநிலைக்கோட்டை
அமைவிடம்
இக்கோயில் அறந்தாங்கி-காரைக்குடி சாலையில் 14 கிமீ தொலைவில் இக்கோயில் அமைந்துள்ளது.
மூலவர்
இக்கோயிலின் மூலவர் அரியநாயகி அம்மன் ஆவார்.
சிறப்பு
இது வல்லம்பர் சமுதாய கிராம மக்களின் குலதெய்வமாக இந்த அம்மன் உள்ளார். ஆடி மாத கடைசி செவ்வாய்க்கிழமை மது எடுப்புத் திருவிழா கொண்டாடப்படுகிறது. தமிழகத்தின் ஆறாவது கற்றளி கோவிலாகும்.
திறந்திருக்கும் நேரம்
காலசந்தி (காலை 8.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 5.30 மணி), அர்த்தசாமம் (இரவு 8.00 மணி) என்ற வகையில் நான்கு கால பூசைகள் இங்கு நடத்தப்பெறுகின்றன.இக்கோயில் காலை 6.00 மணி முதல் 12.00 மணி வரையிலும், மாலை 4.30 முதல் 8.00 வரையிலும் திறந்திருக்கும். ஆனித் திருவிழா 11 நாள்கள், ஆடி செவ்வாய் திருவிழா 10 நாள்கள் புரட்டாசி நவராத்திரி 9 நாள்கள் சிறப்பாகக் கொண்டாடப்பெறுகின்றன. ஆனித் திருவிழாவில் 11ஆம் நாளன்று பூக்களால் செய்யப்பட்ட தேரிஅம்மன் பவனி வருகிறார்.
மேற்கோள்கள்
பகுப்பு:புதுக்கோட்டை மாவட்டத்திலுள்ள கிராமக் கோயில்கள் பகுப்பு:புதுக்கோட்டை மாவட்டத்திலுள்ள அம்மன் கோயில்கள்
தேசிய வளிமண்டல ஆராய்ச்சி ஆய்வகம்
மேற்கோள்கள்
பகுப்பு:இந்திய விண்வெளித் திட்டங்கள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய ஆய்வுக் கழகங்கள்
இலலித் சூரி
இலலித் சூரி (Lalit Suri) என்பவர் இந்திய அரசியல்வாதியும் தொழிலதிபரும் ஆவார். இவர் நாடாளுமன்ற மாநிலங்களவை உறுப்பினராக இருந்தார். இவர் சுயேச்சையாக இந்தியாவின் நாடாளுமன்றத்தின் மேலவையான மாநிலங்களவை உறுப்பினராக உத்தரப்பிரதேசத்திலிருந்து தேர்ந்தெடுக்கப்பட்டு 2002 முதல் 2006 வரை பதவியிலிருந்தார்.
இப்போது இலலித் (LaLiT) என அழைக்கப்படும் பாரத் தொடர் உணவக தலைவர் இவர் ஆவார். சுமார் 1600 அறைகளுடைய உணவகங்களை வைத்திருக்கும் உணவக உரிமையாளர் இவரே ஆவார். இவரது உணவகங்கள் மும்பை, கோவா, பெங்களூர், ஸ்ரீநகர், உதயப்பூர் மற்றும் கஜுராஹோ உள்ளிட்ட உணவகங்களுடன் தில்லியில் முதன்மையான இன்டர் கான்டினென்டல் உணவகம் உட்பட ஏழு நிறுவனங்களை நடத்தினார். இவர் தனது 59வது வயதில் அக்டோபர் 10, 2006 அன்று இலண்டனில் இறந்தார்.
மேற்கோள்கள்
பகுப்பு:2006 இறப்புகள் பகுப்பு:1947 பிறப்புகள் பகுப்பு:மாநிலங்களவை உறுப்பினர்கள் பகுப்பு:இந்திய அரசியல்வாதிகள்
அம்பர் (ஊர்)
அம்பர் என்பது ஓர் ஊர்.
அம்பர்கிழான் அருவந்தை
அம்பர் நகரிலிருந்த சங்ககால வள்ளல் அருவந்தை
அரிசில் ஆறு
காவிரி ஆற்றின் கிளையாக ஓடியது அரிசிலாறு. அதன் கரையில் இந்த ஊர் இருந்தது.
சேந்தன்
சங்ககாலத்தில் சேந்தன் என்னும் அரசன் ஒருவன் ஆண்டுவந்தான். அவனது பெயர் கொண்ட மற்றொரு சேந்தன் கி.பி. எட்டடாம் நூற்றாண்டில் வாழ்ந்து வந்தான். இந்த எட்டாம் நூற்றாண்டுச் சேந்தன் பெயரில் சேந்தன் திவாகரம் என்னும் என்னும் நிகண்டு நூலைத் திவாகர முனிவர் என்பவர் இயற்றியுள்ளார். இந்த நூலில் இவர் பொறை என்னும் சொல்லுக்குப் பொருள் கூறும்போது 'அம்பல் நாட்டை ஆளும் சேந்தன் என்னும் அரசனின் பொறுமை' எனக் குறிப்பிட்டுள்ளார். இங்குக் குறிப்பிடப்பட்டுள்ள அம்பல் என்பது அம்பர் நாட்டைக் குறிக்கும்.
ஸ்த்ரீசப்தம்
அகிலேந்தியா ஜனாதிபத்ய மகிளா அசோசியேசனுக்காக, தேசாபிமானி வெளியிடும் நாளிதழே ஸ்த்ரீசப்தம். திருவனந்தபுரம் வஞ்சியூரில் விவேகாநந்தநகரில் இது அச்சடிக்கப்படுகிறது. கே. கே. சைலஜா இதன் தலைமை எடிட்டர்..எம். சி. ஜோசபைன், பி. கே. ஸ்ரீமதி, என். சுகன்யா, டி. என். சீமா, ஷய்மி ஆகியோர் ஆசிரியர் குழுவினர் ஆவர்.
இணைப்புகள்
பகுப்பு:மலையாள ஊடகங்கள்
கோ. முத்துப்பிள்ளை
'''கோ. முத்துப்பிள்ளை''' (15 செப்டம்பர் 1919 - 2009) என்பவர் ஒரு தமிழறிஞர், தமிழ் எழுத்தாளர் ஆவார். இவர் அரசுப் பணியில் இருந்து கொண்டே தமிழ்ப்பணி ஆற்றியவர். ஆட்சித் தமிழுக்காக புதிதாக பல சொற்கள் உருவாக்க உழைத்தார்.
பிறப்பும் வாழ்வும்
இவர் தஞ்சாவூரை அடுத்த மானாங்கோரை என்ற சிற்றூரில் 1901 செப்டம்பர் 15 ஆம் நாள் பிறந்தார். இவரது பெற்றோர் கோபால்சாமி பிள்ளை, கமலாம்பாள் ஆகியோராவர். தஞ்சையில் பள்ளிப் படிப்பை முடித்த இவர் கும்பகோணம் அரசினர் கல்லூரியில் இளங்கலை பட்டம் பெற்றாவர். அரசு பணியாளர்களுக்கான போட்டித் தேர்வு எழுதி முதல் மாணவராக தேற்ச்சிபெற்றார். பின்னர் 1942 இல் சென்னை தலைமைச்செயலகத்தில் இளநிலை உதவியாளாராகப் பணியில் சேர்ந்தார்.
ஆற்றிய பணிகள்
ஆட்சித் தமிழில் ஆர்வம் கொண்ட இவர் கோப்புகளில் ஆங்கிலத்தில் எழுதும் வழக்கத்தை மாற்றி தமிழில் எழுதுவதும் பழக்கத்தை மேற்கொண்டார். சக பணியாளர்களையும் அவ்வாறு செய்ய ஊக்குவித்தார். அக்காலகட்டத்தில் சென்னை மாநிலத்துக்கு தமிழ்நாடு என்று பெயர் மாற்றவேண்டும் என்று தலைவர்கள் போராடிவந்தனர். ஆனால் அக்கோரிக்கை ஏற்ப்பகடாமல் இருந்துவந்த நிலையில், தான் தலைவராக இருந்த சென்னை மாகாணத் தலைமைச் செயலகப் பணியாளர்கள் மன்றம் என்பதை தமிழ்நாடு அரசு தலைமைச் செயலகப் பணியாளர்கள் மன்றம் என்று மாற்றினார். இந்தச் செயலுக்காக தலைவர்கள் பலரின் பாராட்டுதலைப் பெற்றார். தமிழ்நாடு அரசு முதன்முதலில் தமிழ் வளர்ச்சித் துறையை உருவாக்கியபோது அத்துறையுன் முதல் உதவிச் செயலாளராக பொறுப்பேற்றார். 1973 இல் தலைமைச்செயலகத்தில் ‘முத்தமிழ் மன்றம்’ உருவானபோது அதன் தலைவராகப் பொறுப்பேற்று பணியாற்றினார். தமிழ்நாட்டில் நடைப்பெற்ற மூன்று உலகத்தமிழ் மாநாடுகளிலும் இவர் பேராளராகப் கலந்துகொண்டார். இரண்டாம் உலகத்தமிழ் மாநாட்டில் இவர் எழுதிய அரியணையில் அழகு தமிழ் என்ற கட்டுரை இடம்பெற்றது. நீதியரசர் எஸ். மகராசன் தலைமையில் இயங்கிய ஆட்சிமொழி ஆணையத்தில் ஒன்பதாண்டுகள் உறுப்பினராகப் பணியாற்றினார். தஞ்சை தமிழ்ப்பல்கலையின் திட்டக்குழு உறுப்பினராகவும் இருந்தவர்.
இவர் தனது 90 வயதில் காலமானார்.
படைப்புகள் நாட்டுடமையாக்கல்
6, ஏப்ரல், 2023 அன்று தமிழக அரசால் இவரின் படைப்புகள் நாட்டுடைமை ஆக்கப்பட்டு, இவரின் மரபுரிமையாளர்களுக்கு பத்து இலட்சம் தொகை அறிவிக்கபட்டது.
மேற்கோள்கள்
பகுப்பு:1919 பிறப்புகள் பகுப்பு:2018 இறப்புகள் பகுப்பு:தஞ்சாவூர் மாவட்ட நபர்கள் பகுப்பு:தமிழ் எழுத்தாளர்கள் பகுப்பு:தமிழறிஞர்கள் பகுப்பு:நாட்டுடைமை நூல்களின் ஆசிரியர்கள்
அடுத்த வீட்டுப் பெண்
அடுத்த வீட்டுப் பெண் 1960 ஆம் ஆண்டு வெளிவந்த நகைச்சுவைத் தமிழ்த் திரைப்படமாகும். வேதாந்தா ராகவைய்யா இயக்கத்தில் வெளிவந்த இத்திரைப்படத்தில் டி. ஆர். ராமச்சந்திரன், தங்கவேலு மற்றும் பலரும் நடித்திருந்தனர்.ஆதி நாராயண ராவ் திரைப்படத்திற்கு இசையமைத்திருந்தார்
திரைக்கதை
கதாநாயகன் டி. ஆர். ராமச்சந்திரன், கதாநாயகி அஞ்சலிதேவி. அடுத்த வீட்டுப் பெண்ணான அஞ்சலிதேவியைக் காதலிக்கவும் கைப்பிடிக்கவும் அவருக்கு உதவுகிறார்கள் ‘காரியம் கைகூடும் சங்கம்’ அமைப்பைச் சேர்ந்த தங்கவேலு, கருணாநிதி, பிரண்ட் ராமசாமி உள்ளிட்ட நால்வர் அணி.
துணுக்குகள்
நடிகை அஞ்சலிதேவியின் சொந்தத் தயாரிப்பான இத்தமிழ்த் திரைப்படத்தில் அவரே கதாநாயகியாக நடித்தார். உடன் நடித்தவர் டி. ஆர். ராமச்சந்திரன். நகைச்சுவைக்காகவும், இனிய பாடல்களுக்காகவும் வரவேற்புப் பெற்ற படம்.
உசாத்துணை
பகுப்பு:1960 தமிழ்த் திரைப்படங்கள்‎ பகுப்பு:அஞ்சலிதேவி நடித்த திரைப்படங்கள் பகுப்பு:டி. ஆர். இராமச்சந்திரன் நடித்த திரைப்படங்கள் பகுப்பு:கே. ஏ. தங்கவேலு நடித்த திரைப்படங்கள்
ஆனந்த் உயர் தொழில்நுட்ப கல்வி நிறுவனம்
ஆனந்த் இன்ஸ்டிடியூட் ஆப் ஹையர் டெக்னாலஜி (Anand Institute of Higher Technology) என்பது இந்தியாவின், தமிழ்நாட்டின், சென்னை, கேளம்பாக்கத்தில் அமைந்துள்ள ஒரு பொறியியல் கல்லூரி ஆகும். இக்கல்லூரியானது டி. கலசலிங்கத்தால் நிறுவப்பட்டது. இது கலசலிங்கம் பல்கலைக்கழகத்தின் சகோதரி நிறுவனம் ஆகும். இந்த நிறுவனத்திற்கு டி. கலசலிங்கத்தின் மனைவி திருமதி. கே. ஆனந்தம் அம்மாள் பெயர் இடப்பட்டுள்ளது. இக்கல்லூரியில் ஆறு துறைகளில், இளங்கலை பொறியியல் படிப்புகளை வழங்கப்படுகின்றன, 2012-2013 ஆம் ஆண்டில் ஆனந்த் ஸ்கூல் ஆப் ஆர்க்கிடெக்சர் நிறுவப்பட்டது. மாணவர்களுக்கும், மாணவிகளுக்கும் தனித்தனி விடுதி வசதிகள் வழங்கப்படுகின்றன. போக்குவரத்து வசதியானது இங்கு உள்ள 40 பேருந்துகளால் வழங்கப்படுகின்றன. இந்த பேருந்துகள் சென்னையின் கிட்டத்தட்ட அனைத்து பகுதிகளுக்கும் சென்றுவருகின்றன.
இந்த கல்லூரியில் 1500 பேர் அமரக்கூடிய முதன்மை விளையாட்டு அரங்கமும், 150 பேர் அமரக்கூடிய ஒரு சிறிய விளையாட்டு அரங்கமும் உள்ளது. இரண்டு விளையாட்டு அரங்கங்களும் குளிர்சாதன வசதியைக் கொண்டுள்ளன.
வெளி இணைப்புகள்
பகுப்பு:Coordinates on Wikidata பகுப்பு:சென்னையில் உள்ள பல்கலைக்கழகங்களும் கல்லூரிகளும் பகுப்பு:தமிழ்நாட்டு பொறியியல் கல்லூரிகள் பகுப்பு:அண்ணா பல்கலைக்கழக இணைவுக்கல்லூரிகள்
தமிழ் கதைப்பாடல்களின் பட்டியல்
கதைப்பாடல்கள் என்பவை நாட்டாறியல் பாடல் வகைகளில் ஒன்றாகும். தொடர்பு ஊடகங்கள் இல்லாத காலத்தில் மக்களிடையே கதைகளின் வாயிலாக செய்திகளை சேர்த்தனர்.
வில்லியம் பெஸ்ட்
வில்லியம் பெஸ்ட் (William Best , பிறப்பு: மே 30 1865, இறப்பு: ஆகத்து 3 1942), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1890-1892 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
வில்லியம் பெஸ்ட்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1865 பிறப்புகள் பகுப்பு:1942 இறப்புகள் பகுப்பு:கென்ட் துடுப்பாட்டக்காரர்கள்
ஷெல்ட் சண்டை
ஷெல்ட் சண்டை (Battle of the Scheldt) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டைத்தொடராகும். வடக்கு பெல்ஜியம் மற்றும் தென்மேற்கு நெதர்லாந்தில் நடந்த இச்சண்டைகளில் நேச நாடுகளில் ஒன்றான கனடாவின் படைகள் ஷெல்ட் ஆற்றின் முகத்துவாரத்தை நாசி ஜெர்மனியின் படைகளிடமிருந்து கைப்பற்றின.
ஜூன் 1944ல் நாசி ஜெர்மனியின் ஆக்கிரமிப்பிலிருந்த மேற்கு ஐரோப்பா மீது நேச நாடுகள் படையெடுத்தன. அடுத்த சில மாதங்களில் பிரான்சு, பெல்ஜியம் மற்றும் நெதர்லாந்து நாடுகளின் பல பகுதிகள் ஜெர்மானியர்களிடமிருந்து மீட்கப்பட்டன. மேற்குப் போர்முனையில் நேச நாட்டுப்படைகளின் விரைவான முன்னேற்றம் வேறொரு சிக்கலை உருவாக்கியது. படைகளுக்குத் தேவையான தளவாடங்களைக் குறித்த நேரத்தில் ஐரோப்பாவிற்குக் கொண்டு செல்லப் போதுமான துறைமுகங்கள் நேச நாடுகளின் கைவசம் இல்லை. செப்டம்பர் மாதம் எரிபொருள் மற்றும் பிற தளவாடஙகளின் பற்றாக்குறையால் நேச நாட்டு முன்னேற்றம் தடைபடும் நிலை உருவானது. இதனால் பெல்ஜியத்தின் முக்கிய துறைமுகமான ஆண்ட்வெர்ப்பை நேச நாட்டுப் படைகள் கைப்பற்றின. ஆண்ட்வெர்ப் துறைமுகம் ஐரோப்பியத் தளவாடப் போக்குவரத்து நெரிசலை வெகுவாகக் குறைத்துவிடுமென்பது நேச நாட்டுத் தளபதிகளின் கணக்கு. ஆனால் ஆண்ட்வெர்ப் துறைமுகம் பிரிட்டானியப் படைகளின் வசமானாலும், அது அமைந்திருந்த ஷெல்ட் ஆற்றின் முகத்துவாரம் ஜெர்மானியர் வசமிருந்த்தால், எதிர்பார்த்தபடி துறைமுகத்தைப் பயன்படுத்த முடியவில்லை.
பின்புலம்
1940 முதல் ஜெர்மானியப் படைகளின் ஆக்கிரமிப்பில் இருந்த மேற்கு ஐரோப்பா மீது ஜூன் 6, 1944ல் நேச நாட்டுப் படைகள் கடல் வழியாகப் படையெடுத்தன. ஜூன் - செப்டம்பர் 1944ல் நடந்த சண்டைகளில் பிரான்சு, பெல்ஜியம், நெதர்லாந்து ஆகிய நாடுகளின் பல பகுதிகள் ஜெர்மானியர்களிடமிருந்து மீட்கப்பட்டன. மேற்குப் போர்முனையில் சண்டையில் ஈடுபட்டிருந்த நேச நாட்டுப்படைகளுக்குத் தேவையான எரிபொருளும் தளவாடங்களும், பிரான்சின் துறைமுகங்கள் வழியாக இறக்குமதி செய்யப்பட்டன. ஆனால் படைகளின் வேகமான முன்னேற்றத்தாலும், எதிர்பாராமல் விரைவில் கிடைத்த வெற்றிகளாலும், போதுமான தளவாடங்களை இறக்குமதி செய்வதில் சிக்கல் ஏற்பட்டது. இதனால் ஏற்கனவே கைபற்றிய துறைமுகங்கள் போக வேறு சில துறைமுகங்களையும் கைப்பற்றும் அவசியம் நேச நாட்டுப் படைகளுக்கு ஏற்பட்டது.
மேற்கு ஐரோப்பாவின் அட்லாண்டிக் கடற்கரையில் அமைந்துள்ள பெருந்துறை முகங்களில் ஒன்று ஆண்ட்வெர்ப். பெல்ஜியம் நாட்டில் அமைந்திருந்த இந்த ஆழ்கடல் துறைமுகத்தை செப்டம்பர் 4ம் தேதி பிரிட்டானியப் படைகள் கைப்பற்றின. துறைமுகமும் ஆண்ட்வெர்ப் நகரமும் நேசநாட்டுப் படைகள் வசமானாலும், ஆண்ட்வெர்ப் அமைந்திருந்த ஷெல்ட் ஆற்றின் முகத்துவாரப் பகுதி ஜெர்மானியர் வசமிருந்தது. இதனால், துறைமுகத்தை உடனடியாக சரக்குப் போக்குவரத்துக்குப் பயன்படுத்த முடியவில்லை. ஜெர்மனி மீதான போர் நீண்ட நாட்கள் தொடருமெனில் ஆண்ட்வெர்ப்பைச் சுற்றியுள்ள ஜெர்மானியப் படைகளை விரட்டி துறைமுகத்தை மீண்டும் திறப்பது நேச நாட்டுப் படைகளுக்கு அவசியமென்பதை இரு தரப்பும் உணர்ந்திருந்தன. ஆனால் செப்டம்பர் மாதம் முழுவதும் ஷெல்ட் முகத்துவாரத்தைக் கைப்பற்ற நேச நாடுகள் முயலவில்லை. மாறாக மார்க்கெட் கார்டன் நடவடிக்கை மூலம் ஜெர்மனியை விரைவில் தோற்கடிக்க முயன்றன. மார்க்கெட் கார்டனின் தோல்வியால், போர் 1944 இறுதிக்குள் முடிவுக்கு வராது என்பது தெளிவானது; ஆண்ட்வெர்ப்பின் முக்கியத்துவம் அதிகமானது. செப்டம்பர் மாதம் முழுவதும் ஷெல்ட் பகுதியின் ஜெர்மானியப் படை நிலைகள் பலப்படுத்தப்பட்டிருந்தன.